Iblees ka jawab sajde na karne par 





Ai Allah jab jab tune mujh hukm diye maine sajdeh kiye, zara meri sajdoh ki 
muddat bhi to dekh 90 crore saal se mai tujhe sajdeh karte aa raha hun, lekin in 
baar nahi, hargiz nahi, Surah Sad, Ayat 76 

Mai isse behtar hun, tune mujhe aag se banaya aur isse mitti se, mai is mitti ke 
shakaar ke saamne kaise jhuk sakta hun, aag ki fitrat bulandi hai, mitti ki fitrat 
pasti, mai buland hokar past ke saamne jhuk jaun, hargiz nahi ho sakta, beshaq 
tu mera khaliq hai, malik hai, ai Allah mai tujhe caroro arbo saal sajdeh kar sakta 
hun, agar tu hukm de to mai apni puri zindagi ek sajdeh me guzar dun, mai 
saccha wahid hun, mai ghairullah ki tazeem karun, ye mujhse na hoga, mai aur 


bashar kitazeem meri fitrat isey gawara nahi karti 


Uske is bebaka jawab par sabhi hairat zadah the, Allah ne us jhuthe tawheed ke 
dabedaar se khitaab farmaya, ai laid e mardud, mere nabi ki tauheen karta hai, 
usey haqeer aur past batata hai, aur apne ap ko behtar batata hai, bus tu jannat se 


nikal ja, tu aaj se dhutkara hua hai, aur behaq qayamat tak tujhpar ab laanat hai. 


Ye the farishto ka sardar, farishto ka ustad, farishto ko parane wala, kahan wo 
mansab e jaleel ke muallemul malaiyeka kehlata tha, Jibreel pd 4415, Mikael 44e 
Plad, Israfeel di 4de aur Israel di 4de iske shahgird hua karte the, Allah hi 
jaane farishto ki kitni tadat uski shahgird, lekin aaj uski ek adna si ghustakhi ne 
usey muallemul malaiyeka ke mansab e aali se bartaraf karke, shaitan e laaen, 


iblees e khabees, mardudo kaafir, laanati aur dhudhkarahua bana diya 


Baat sirf ek sajde ki nahi thi, baat thi Allah ke hukm ki, Nabi ki tazeem aur 
tauqeer ki, baat thi Nabi ke ehtaram aur adab ki, baat thi Nabi ke ghulami ke 


iqraar ki. 


Shaitan ne kaha, ai Allah, beshaq tu farma chuka hai, mai zameen me apna nayab 


banane wala hun, yaqeenan tu Aulad e Adam ko zameen me abaad farmayega, 


phir unme apne Anbiya ko mahbuz bhi farmayega, hatta ke unme apne sab se 
pyare Nabi Æ% ko bhi mabuz farmayega, ai Allah mere saath bhi insaaf hona 
chahiye 


Iblees ne pucha, mujhe bata ke jab Aulad e Adam me paighambar honge to mere 
paighambar kaun honge, Allah ne irshad farmaya, sun, tere paighambar jaadugar 
aur nujumi honge jo logo ka bura karenge aur ghaib ki baato ka daawa kiya 


karenge 


Iblees ne phir pucha, Elahi, tu apne paighambar ko kitaab aur sahife ata 
farmayega, aur bil khusus apne mehbub par Quran bhi nazil farmayega, meri 
kitaab aur mera Quran kya hoga, Allah ne irshad farmaya, ki teri kitaab jhuthi 


kahani hogi, tere Quran faish aur kish par mabni shairo shaiyri hogi 


Iblees ne phir pucha, Elahi, tere Nabi ki masjide hongi jisme tere farmabardar 
bande teri ibadat karenge, meri masjide kaun si hongi, irshad hua, ki teri masjid 


bazaar aur wo jagahen hongi jahan gunaah kiya jayega 


Iblees ne phir pucha, Elahi, tere Nabi ke moazzin honge, jo azaan pukarkar tere 
bando ko teri ibadat ke taraf bulayenge, mere moazzin kaun honge, meri azaan 
kya hogi, irshad hua, tere moazzin raat gaane wale honge teri azaan saaz aur 


mosaki hogi 


Iblees ne phir pucha, Elahi, tu apne naik bando ko paak aur halaal ghizah ata 
dega, mujhe bhi to khane ki hajat hai, mera khana kya hoga, Allah ne farmaya, 


tera khana haraam ashiyah hogi aur wo ghizayen hongi jis par mera naam liya 
jaye 
Iblees ne phir pucha, Elahi, tu apne naik bando ko saaf suthra paani aur deegar 


laziz mashrubat bhi ata farmayega, mere liye kya hoga, irshad hua, tera paani 


sharaab hogi aur teri mashrubat wo cheez hogi jo nasha laye 


10. Iblees ne phir pucha, Elahi, duniya me tere auliya aur mehbub bande bhi honge, 


11. 


jinki mohabbat aur sohbat ke zariye tere gunehgaar bande tera qurb hasil 
karenge aur tu unse raazi ho jayega, unke gunaho ko baksh dega, mere auliya 
kaun honge jinke zariye mai logo ko phasaun, irshad hua, ke tere mehbub bande 
ghair mehram aurten hongi jinke zariye tu logo ko phaase hoga aur wo tujhse 


kareeb ho jayenge 


Hadees: Rasulallah $ irshad farmate ke maine ek din, shaitan se pucha ke tera 
sab se azeez tareen dost kaun hai, bola, benamazi, tera mehmaan kaun hai, kehne 
laga choar, maine phir mazeer usse pucha, ke tujhe parwar digar ki kasam, sacch 
bata, tujhe sab se zyada pasandida aur mehbub kaun hai, jawab diya, Ya 
Rasulullah, apne izzat e parwar digar ki kasam di hai, warna mai ye kabhi na 
batata, mera sab se pasandida aur mehbub wo shaks hai jo Hazrate Abu Bakr aur 


Hazrate Umar ko gaali deta hai 


Is riwayat ko Hazrate Imam Abdul Rahman As Safuri As Shafeyee 4e ġl da, ne 


apni mashur kitaab, “Nuzratul Majalis” Vol 2, pg 55, 56 me tehrer kiya hai 


